דף הבית / חדשות הגן / חורף 2019 / מבנה תצוגות הדו-חיים נפתח לקהל!
מבנה תצוגות הדו-חיים נפתח סוף-סוף לקהל. בינתיים הוקמו ארבע תצוגות, שתיים מהן כבר מאוכלסות בחפריות מצויות, צפרדעי נחלים וקרפדות ירוקות. בניית התצוגה החמישית, שתוצב באמצע המבנה, תתחיל בקרוב. אנו מקווים שאת שלוש התצוגות הנוספות יאכלסו סלמנדרות, טריטונים, אילניות ועגולשונים. בניית התצוגות נעשתה על ידי שמעון גווילי מ"בית החיות" בכפר הנגיד ואסף מורן, סטודנט לתואר שלישי בהנחייתו של פרופ' ארנון לוטם, בבית הספר לזואולוגיה. לשמחתנו, זמן קצר לאחר אכלוס התצוגות גילינו שהדו-חיים שלנו התאקלמו בביתם החדש והחלו להתרבות. אתם מוזמנים ללמוד על הדו-חיים בעולם בכלל ובישראל בפרט בלשונית מרכז דו-חיים, באתר הגן הזואולוגי.